Teaser Birds of Prey Dedahkan Pandangan Pertama Harley Quinn
Studio Warner Bros. telah melancarkan teaser pertama filem adiwira terbaru mereka iaitu Bird of Prey. Teaser itu memperkenalkan beberapa karakter utama serta pandangan pertama salah satu karakter terkenalnya iaitu Harley Quinn. Harley Quinn dilakonkan oleh aktress terkenal, Margot Robbie. Filem ini juga turut dibintangi Mary Elizabeth Winstead yang akan membawakan watak Huntress, Jurnee Smollet-Bell sebagai Black Canary, Ella Jay Basco sebagai Cassandra Cain/Batgirl, Ewan McGregor sebagai penjahat utama, Black Mask serta Rosie Perez sebagai Renee Montoya. Montoya. Ali Wong, Robert Catrini, Chris Messina, Steven Williams dan Derek Wilson turut dalam senarai pelakon filem ini. Birds of Prey diadaptasikan dari karakter komik DC yang menyaksikan kumpulan superhero itu dianggotai oleh wanita, Filem diarahkan oleh pengarah baru, Cathy Yan manakala skrip ditulis oleh Christina Hodson. Filem adiwira DC ini kini dalam pembikinan dan dijangka akan menemui penonton pada 7 Februari 2020.